ГОДИШНО УТРО В ПЪРВИ КЛАС

/сценарий – В. Димова – СОУ „Й. Йовков”, гр. Тервел/

Дете: Септември беше този ден

със нова чанта, пременен,

събуден рано сутринта

дойдох аз тука да чета.

Дете: Бе тиха есен, капеха листата,

звънчето пееше с приятен глас.

Отворихме страхливичко вратата

и влязохме за първи път във клас.

Дете: Училищната стая свети

тържествено във тоя час!

Навред цветя, навред букети

и грейнали лица кай нас...

Дете: На изпита годишен

родителите идват,

на децата си обични

успехите да видят.

Учител: Скъпи първокласници, днес е празник на славянската писменост и култура, но за вас този празник е още по-щастлив, защото успешно завършихте първи клас. Всеки от вас очкваше с нетърпение последния учебен час, защото с последния училищен звънец започват вашите първи ваканционни дни, изпълнени с игри и веселия. Затова ще посветим последния учебен час на игрите.

Дете: Днес е ден на книжнина велика

сътворена от перо и меч.

Късайте божур и перуника

и славете българската реч!

Дете: Братските народи с букви кой дари?

Кирил и Методий – братята добри!

Днес венец им вие цялата страна.

С гордост славим ние тези имена!

Дете: Буквите като дечица

Тичат, скачат, като в надпревара:

ту се хващат за ръчица,

Ту се крият из буквара.

Не играйте днес на жмичка,

мои буквички добри!

Ще ви събера самичка,

ще ви преброя дори!

Зная – всичките сте трийсет!

К, не крий се! М, ела и ти!

Я елате най-отпред –

с вас започват имената

На двамина славни братя.

Кирил и Методий с вас

искам да напиша аз!

ПЕСЕН „БИКВИЧКИ”

Учител: 1 игра /РК/: А сега нека поиграем с тези чудни букви. На дъската съм направила малка кръстословица. Трябва заедно да я решим. И ако работим вярно, то в първата колона ще прочетем ,мого скъпо за всички нас име.

1. Моят пръв учебник /буквар/

2. Част от геометрична фигура. /ъгъл/

3. Пролетно цвете. /лале/

4. Част от човешкото тяло. /глава/

5. Какво са създали Кирил и Методий? /азбука?

6. Водно животно с щипки. /рак/

7. Любимото занимание на децата. /игра/

8. Вкусен есенен плод. /ябълка/

Учител: Какво е за нас България? Коя е нашата столица?

Деца изпълняват стихотворенията:

- „Татковина” –

- „Родна стряха” –

- „Аз съм българче” –

Учител: 2 игра/Литер./: Литературни телеграми-гатанки:

1. Моят сън предречен продължава сто години.

А за всичко е виновно островърхото вретено.

Бодна пръстите ми фини, сякаш беше зла карфица

и за цели сто години станах... /Спяща хубавица/

2. Аз съм малка и засмяна, 3. Аз от приказка вълшебна

баба болна е, лежи. на дървото се родих

Тичам през гора зелена, и затуй сега съм златна,

кошничката ми тежи. най-красива на света.

Кумчо Вълчо ще ме срещне, От една ламя ме пазят

приказката съм прочела, трима братя в нощен мрак,

ще ме хапне без да мигне, само третият юнак

пак поука не е взел. мене ме спасява пак.

Днес ловецът ме спаси, /Златната ябълка/

баба също е спасена.

Кумчо Вълчо, ти не си

хитър, умен като мене.

/Червената шапчица/

4. Аз край ниското огнище в стара, избеляла риза

чистя лещата, ориза.

Сръчно мия всяка чашка и се казвам......../Пепеляшка/

Учител: 3 игра/БЕ/: Пословици: Открийте скритите зад числата букви и прочетете пословиците.

1. Човек се учи докато е жив. 2. Здравето е най-голямото богатство.

ПЕСЕН ЗА ЧЕРВЕНАТА ШАПЧИЦА

Учител: 4 игра /Матем./: Венец за Кирил и Методий: За да направим венеца за двамата братя, всяко дете трябва да сложи своето цвете, след като правилно реши задачата, написана на гърба му.

1 б у к в а р

2 ъ г ъ л

3 л а л е

4 г л а в а

5 а з б у к а

6 р а к

7 и г р а

8 я б ъ л к а

Учител: 5 игра: /Матем./ На дъската съм нарисувала царя на страната на Математиката. Нека заедно разкрием неговата тайна. /Той е нарисувам с помощта на всички цифри и децата трябва да ги разпознаят правилно и бързо/.

Учител: А сега няколко деца ще ни кажат весели задачи-шеги:

Дете: Рибар ловил риба. Попитали го колко риба е уловил. А той отговорилтака: „ На осмицата половината, шестицата без главата и девятката без опашката.” Е, колко риба е уловил рибаря?

Дете: Две момиченца красиви с тях и 3 момченца

си поръчват сок от киви дружно на бщфета.

Леличката се уплаши, смята и пресмята

колко общо пълни чаши трябват за децата:

три веднъж и още две или пък две и още три?

Ха иди, та разбери!!! Две и три или обратно?!

Губи само време златно, че в какъвто да е ред –

три и две, две и три – трябват общо точно пет.

Дете: Имам на ртцете 10 пръста аз.

Ако свия два само на едната, колко са тогаз?

Осем? Да! А от тия още два щом свия?

Ще останат шест. А още три тогава?

Да – ще останат три!

Ала вече спри, че без още три, както сме чевръсти,

край на всички пръсти...

ПЕСЕН ЗА МАТЕМАТИКАТА

Учител: 6 игра: Балони: В цялата стая има разпръснати разноцветни балони. Повечето от тях са съвсем обикновено, но има и 7 от тях, които крият в себе си малки тайни. За да разберем какви са тайните им, трябва да ги ... спукаме. Хайде всеки да си вземе балон и да го пукне.

Нека децата, намерили „съкровище” в своето балонче, дойдат отпред и да се опитаме заедно да подредим думите в изречения.

Сега нека заедно да ги прочетем: „НИЕ ЗАВЪРШИХМЕ ПЪРВИ КЛАС!” и „ЗДРАВЕЙ, ЗАСМЯНО ЛЯТО!”

Учител: Поздравява децата с успешното им представяне в игрите.

Деца: 1.Последният звънец удари. И ние сме на крак.

Стои сред весели другари и учителят ни драг.

2. И книгите ни върху чина отдъхват този час.

Свърши учебната година, завърших я и аз!

3. Любимата ни класна стая от гласове ехти.

Дойде на ученето края, започват веселби!

4. Сбогом на тетрадки сини! Сбогом, и ти - чин любим!

Чантата ми днес е пълна само с песни и игри!

5. Има много игри, на които играят децата.

Но най-добрите игри им донася горещото лято!

Колко много слънце! Колко синева!

Пред красиви гледки погледът замира...

Ала всяко лято носи и това –

мене с теб разделя, тебе с друг събира!

6. Първи клас! Първи клас! Ти приятел беше с нас!

„Сбогом!” - казваме с тъга, но втори клас очаква ни сега!

ПЕСЕН „ПЪРВОКЛАСНО”

Всички деца: Сбогом, моя класна стая!

Сбогом, мои класни дни!

Здравей, засмяно лято!

Здравей, втори клас!

Учител: Раздава свидетелствата за завършен първи клас.

Пожелава на децата весела ваканция, изпълнена с много слънчеви дни и весели игри.